Diari Oficial de la Generalitat Valenciana


Sumari del DOGV 6239, del 06-04-2010 (2010/3141)

RESOLUCIÓ de 25 de gener de 2010, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació del projecte d'execució i addenda, per a la construcció de la xarxa de distribució de gas natural en el municipi de Xeresa, província de València, a favor de Gas Natural Cegás, SA. Expedient: CBREDE/2006/80/46, CBREDE/2006/2/46 i CBREDE/2007/46/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3141


Data del document
:   25-01-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 25 de gener de 2010, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació del projecte d'execució i addenda, per a la construcció de la xarxa de distribució de gas natural en el municipi de Xeresa, província de València, a favor de Gas Natural Cegás, SA. Expedient: CBREDE/2006/80/46, CBREDE/2006/2/46 i CBREDE/2007/46/46. [2010/3141]  
Vist l'escrit presentat per Gas Natural Cegás, SA, amb data 11 de desembre de 2006, davant del Servici Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural en el terme municipal de Xeresa, firmat pel tècnic competent i visat pel col·legi oficial corresponent amb data 29 de novembre de 2006, perquè li siga atorgada l'autorització administrativa i l'aprovació del projecte d'execució per a la distribució de gas natural en el municipi de Xeresa, província de València (CBREDE/2006/80/46).  
Vist que va ser realitzada la informació pública, a què fa referència l'article 73 de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà de l'anunci corresponent, que es va publicar en els diaris Las Provincias i El Mundo el dia 9 de març de 2009, en el Butlletí Oficial de la Província de València d'11 de març de 2009 i en el Diari Oficial de la Comunitat Valenciana de 4 de març de 2009.  
D'acord amb la documentació que està en l'expedient, no s'han presentat al·legacions a la referida sol·licitud.  
Vist que sol·licitat pel Servici Territorial d'Energia informe l'Ajuntament de Xeresa, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, contesta l'informe sol·licitat, en el qual manifesta, en síntesi, el següent:  
- Que la separata remesa es considera incompleta, perquè no té pressupost, no preveu les mesures per a la gestió dels residus i la conservació de patrimoni i no resulta suficient l'Estudi Bàsic de Seguretat i Salut aportat.  
- Que no conté la planificació de les obres, que, en tot cas, haurà de coordinar-se amb l'ajuntament per afectar les condicions de la via pública.  
- Que el traçat de la xarxa travessa el barranc de la Martina i és necessària la presentació de l'autorització de la corresponent confederació hidrogràfica.  
- Que l'escala de la documentació no és l'adequada per a realitzar una valoració i les seccions proposades no es poden considerar a priori vàlides per a tot el traçat.  
- Que la documentació remesa conté només les característiques generals de la instal·lació que es pretén executar, i la importància del projecte i la seua incidència en l'impacte ambiental sobre el municipi fan necessari una anàlisi més detallat del projecte amb la implicació i participació ciutadana dels veïns.  
- Que el Pla General d'Ordenació Urbana vigent no preveu la reserva de cap sòl per a la construcció d'este tipus d'infraestructures i que el municipi té prevista la seua revisió en què es preveurà la legislació d'aplicació a les infraestructures de gas natural.  
Del mencionat escrit es va traslladar a l'empresa sol·licitant, i va contestar manifestant el següent:  
- Que a la recepció de l'informe referit i després de reunió mantinguda amb l'Ajuntament de Xeresa, es va evidenciar que la contestació condicionada de l'informe, ix, en gran manera, de considerar que la separata remesa és un projecte constructiu definitiu i en si mateix sol·licitud de llicència municipal, per la qual cosa, en este sentit es va informar a l'Ajuntament que una vegada obtinguda l'autorització administrativa i l'aprovació del projecte d'execució, Cegás presentarà davant d'este la sol·licitud de la llicència corresponent acompanyada del projecte tècnic aprovat per la Conselleria d'Infraestructures i Transport, així com el pressupost detallat i l'Estudi de Seguretat i Salut.  
- Que igualment es va informar que, prèviament a l'inici de les obres, se sol·licitarà informació dels servicis existents en els trams afectats per les obres i d'acord amb l'ajuntament es procedirà a utilitzar l'acabat de les obres, segons siguen les característiques dels vials afectats.  
- Finalment, es va indicar que seria presentada la separata tècnica d'afecció al barranc de la Martina a la Confederació Hidrogràfica del Xúquer.  
La contestació presentada va ser remesa a l'Ajuntament de Xeresa a fi de donar la conformitat o l'oposició, sense que figure en l'expedient manifestació respecte d'això.  
Vist que, de conformitat amb el que establix l'article 84 del Reial Decret 1434/2002, es va remetre la separata de la documentació presentada, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament, a Gas Natural Distribución, SA, sense que figure en l'expedient contestació a l'efecte, a pesar de la reiteració efectuada pel Servici Territorial d'Energia de València.  
Vist l'escrit presentat per Gas Natural Cegás, SA, amb data 11 de gener de 2010, davant del Servici Territorial d'Energia de València en l'expedient referenciat CBREDE/2006/80/46, juntament amb l'addenda al projecte d'autorització administrativa per a la distribució de gas natural en el terme municipal de Xeresa, firmada pel tècnic competent i visada pel col·legi oficial corresponent amb data 29 de desembre de 2009, per a la seua aprovació, motivada per la modificació del traçat del gasoducte de transport secundari Cullera-Gandia, del qual ix la connexió a la xarxa de distribució en el terme municipal de Xeresa.  
Vist que en el referit escrit es manifesta que l'Ajuntament de Xeresa ha informat a Gas Natural Cegás, SA, que el barranc de la Martina no és propietat de la Confederació Hidrogràfica del Xúquer.  
Vist l'expedient CBREDE/2006/2/46, iniciat per l'empresa Gas Alicante, SA, actualment Endesa Gas Distribución, SA, davant del Servici Territorial d'Energia de València de la Conselleria d'Infraestructures i Transport, i s'adjunta el projecte d'autorització administrativa per a la distribució de gas natural en el terme municipal de Xeresa, firmat pel tècnic competent i visat pel col·legi oficial corresponent amb data 22 de desembre de 2005, i se sol·licita per mitjà d'un escrit amb data 4 de gener de 2006 que li siga atorgada l'autorització administrativa per a la distribució de gas natural en el municipi de Xeresa, província de València.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
a) La denominada posició 15.20.3 del gasoducte Montesa-Dénia de la xarxa bàsica propietat d'Enagés, SA, amb rang de pressió APA(1), situat, previsiblement, en el nord-oest del nucli urbà, per mitjà de la futura construcció de la instal·lacions d'alta pressió, els projectes del qual no estan elaborats, ni tampoc determinat l'accés a esta amb l'empresa Enagás, SA.  
b) Compromís d'execució d'un subministrament provisional, fins a l'obtenció de la connexió definitiva al gasoducte principal, des de plantes satèl·lits d'emmagatzemament de gas, amb ubicació no determinada, en funció del traçat tant del gasoducte, com de la distribució de les xarxes interiors del municipi.  
- Estació de regulació i mesurament (ERM)  
En el futur punt de connexió al gasoducte d'Enagás descrit, s'instal·la una ERM amb rang de pressió APA/MPA(1), apta per a pressions fins a 16 bar i constituïda per dos línies (una de reserva), amb un cabal de 1000 m³ (n)/h, cada una.  
- Xarxes primària i secundària. Característiques:  
La pressió de la xarxa primària és MPA(1), procedent de l'ERM descrita, i està construïda amb canonada de polietilé PE-100, d'alta densitat SDR 17,6, amb un diàmetre nominal de 110 mm i 860 m de longitud.  
La xarxa secundària es construirà, fonamentalment, amb canonada de polietilé PE-100, d'alta densitat SDR 17,6, i diàmetre 110 mm i de mitjana densitat SDR 11, per als diàmetres inferiors previstos, de 90 mm i 60 mm.  
El detall de la seua distribució, amb caràcter orientatiu, en la zona del nucli urbà s'arreplega en el pla del projecte amb visat amb data 22 de desembre de 2005.  
- Pla d'expansió  
L'ERM i la xarxa primària, que amb caràcter orientatiu s'han expressat en l'apartat anterior, s'instal·laran durant el primer any des de la consecució de l'autorització administrativa d'execució. Hi ha una previsió de pla, que engloba la totalitat del nucli urbà per a executar en els anys següents d'acord amb el creixement vegetatiu i ampliacions que s'hi pogueren presentar.  
Vist la sol·licitud presentada per Iberdrola Distribución de Gas, SAU, amb data 2 agost de 2007, davant del Servici Territorial d'Energia de València de la Conselleria d'Infraestructures i Transport, juntament amb el projecte per a l'autorització administrativa de distribució de gas natural en els termes municipals de Xeraco i Xeresa, datat al juliol de 2007, perquè li siga atorgada l'autorització administrativa per a la distribució de gas natural en els municipis de Xeraco i Xeresa, província de València (CBREDE/2007/46/46).  
Vist que les característiques bàsiques contingudes en la documentació presentada per Iberdrola Distribución de Gas, SAU, són les següents:  
- Punt de connexió:  
Situat en el nord-oest del nucli urbà, a través de xarxa de distribució amb pressió APA(1) de 10 bar, que té el seu inici i recorregut en el terme municipal de Tavernes de Valldigna i que ha sigut projectada per la pròpia empresa distribuïdora (CBREDE/2005/11/46).  
- Estació de regulació i mesurament (ERM):  
En el punt de connexió citat, s'instal·la l'ERM amb rang de pressió APA/MPB(1), màxim d'entrada 10 bar i d'eixida 4 bar amb un cabal nominal de 1000 m³(n)/h i una línia de regulació de reserva.  
- Xarxes de distribució. Característiques.  
a) Amb origen en el punt de connexió, es dissenya una xarxa principal de distribució amb pressió APA(1), la canonada de la qual és de polietilé PE-100, qualitat SDR 11 i diàmetre nominal de 110 mm, i la seua longitud és de 6.522,02 m.  
b) D'esta xarxa principal partixen tres xarxes de distribució amb pressió MPB(1) per a l'alimentació de Xeraco nucli urbà, Xeraco zona platja i Xeresa nucli urbà, amb canonada de polietilé PE-100, qualitat SDR 17,6, els diàmetres del qual són 90 mm i 63 mm, i longituds respectives de 1.577 m i 1.962 m. De la longitud total prevista de 12.597,8 m corresponen al terme municipal de Xeresa, 3.539 m.  
La canonada, amb el rang de pressió APA(1), discorrerà soterrada, en condicions normals, a una profunditat de 0,60 m i la corresponent a pressió en MPB(1) a 0,80 m de profunditat.  
- Termini d'execució:  
Dos anys per a la xarxa de distribució principal, després de la consecució de les autoritzacions pertinents, i s'executa l'extensió d'esta d'acord amb les respectives aprovacions de les urbanitzacions sectorials corresponents.  
Vist que mitjançant una Resolució d'esta Direcció General d'Energia de 19 de novembre de 2009, es resol la concurrència de peticionaris i s'atorga l'autorització administrativa i l'aprovació del projecte d'execució, per a la construcció de la xarxa de distribució de gas natural en el municipi de Xeraco, província de València, a favor de Gas Natural Cegás, SA, i es deneguen la resta de sol·licituds que conformen i s'acumulen a l'expedient, entre les quals figura el CBREDE/2007/46/46 a instàncies de l'empresa Iberdrola Distribución de Gas, SAU, en el que concernix al municipi de Xeraco.  
Vist que Endesa Gas Distribución, SA, Gas Natural Cegás, SA, i Iberdrola Distribución de Gas, SA, disposen dels requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que amb la data que és dictada la present resolució, consta justificadament acreditada a esta Direcció General d'Energia per part de Gas Natural Cegás, SA, les dades referides als punts següents:  
- Punt de connexió de la infraestructura de gas, el seu emplaçament geogràfic, el titular i les característiques que el definixen.  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist que el Servici Territorial d'Energia de València, encarregat de la instrucció dels expedients de sol·licitud, ha remés estos a esta Direcció General per a la seua resolució.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural, requerixen autorització administrativa prèvia.  
Atés el que disposa el capítol V «Distribució de combustibles gasosos per canalització», del títol IV «Ordenació del subministrament de combustibles gasosos per canalització» de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998 de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural en el terme municipal de Xeresa, íntima connexió a l'efecte de resolució, es procedix a l'acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar de l'acumulació a altres amb què guarde identitat substancial o íntima connexió.  
Atés que el punt de connexió definitiu del projecte de les instal·lacions de distribució de gas natural presentat per Gas Natural Cegás, SA, per al municipi de Xeresa, està dins del projecte de gasificació del gasoducte de transport secundari Cullera-Gandia, sol·licitat per Gas Natural Distribución, SDG, SA, empresa que s'indica ha donat la conformitat, i al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 d'esta disposa: «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats al mencionat projecte de gasificació».  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió al gasoducte de transport secundari Cullera-Gandia per a la distribució de gas natural en el municipi de Xeresa, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3 d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Xeresa, i es denega la resta de sol·licituds que conformen i que han sigut acumulades al present expedient, i atorgar a Gas Natural Cegás, SA, l'autorització administrativa per a la construcció de la xarxa de distribució de gas natural en la localitat de Xeresa, en la província de València.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació de la present resolució una garantia per valor de 4.967,11 euros, import del dos per cent del pressupost de la instal·lació que figura en l'expedient de sol·licitud, i que presentarà en el Servici Territorial d'Energia de València, per a garantir el compliment de les seues obligacions, d'acord amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública  
La mencionada fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que siga de l'aplicació del règim reglamentària­ment establit per a les connexions.   
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural, es regiran per les disposicions vigents en cada moment.  
7. La present autorització s'atorga sense perjuí de tercers i i es deixen fora de perill els drets particulars.  
8. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. La present autorització entrarà en vigor l'endemà de la data la notificació.  
Segon  
Aprovar a Gas Natural Cegás, SA, el projecte d'execució i l'addenda firmats pel tècnic competent i visats pel col·legi oficial corresponent, amb dates 29 de novembre de 2006 i 29 de desembre de 2009, respectivament, per a la construcció de la xarxa de distribució de gas natural en la localitat de Xeresa, província de València i les característiques principals de la qual són:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Amb el gasoducte de transport secundari Cullera-Gandia, en la posició Xeresa (en el vèrtex V-9/1), amb rang de pressió MOP-4(1), situat al nord-oest del municipi, en el carrer Servana.  
- Estació de regulació i mesurament (ERM)  
En el punt de connexió descrit, després d'un recorregut de 70 m amb canonada de polietilé PE-100 i diàmetre 160 mm, s'instal·la l'ERM, que s'ubicarà en l'encreuament del carrer de les Eres i l'avinguda del Pont de Francesc, amb rang de pressió MPB/MPA(1), dissenyada per al trasbals del cabal corresponent al màxim del consum estimat de 488 m³(n)/h.  
- Traçat i característiques de les xarxes:  
Des de l'eixida de l'ERM, la canonada és de polietilé PE-100, qualitat SDR 17,6, amb recorregut que comença en la part del seu ramal principal cap al carrer de les Eres (i polígon industrial del Ratllat), i cap a l'avinguda del Pont de Francesc, contínua pels carrers d'Alcodar, Mondúver, la Mare de Déu i Dr. Miguel Vivó. D'este deriven ramals secundaris dins dels distints carrers del nucli urbà, un d'estos amb traçat cap a la zona nord, que conduïx cap al polígon industrial Casals. Les longituds respectives són 1.795 m, 2.318 m i 539 m, per als diàmetres corresponents a 160 mm, 110 mm i 90 mm.   
El traçat corresponent, amb detall del seu recorregut i de les fases d'implantació I i II (després descrites), està especificat en els plans de l'addenda números 584-JB 6.1 i 1.2 Rev. 00.  
Les canonades discorren en condicions normals, a una profunditat de 0,60 m en les voreres, i a 0,80 m en un altre tipus de terreny, mesura entre la generatriu superior de la canonada i la superfície del terreny.   
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
- Pla d'expansió.  
La fase I, que s'ha d'executar en la primera anualitat des de la data d'esta autorització administrativa, correspon a la zona de nucli urbà, i coincidix amb l'àrea descrita pels carrers referits en l'apartat anterior del «Traçat i característiques de les xarxes», excepció feta dels carrers de les Eres i Martina en direcció al polígon industrial.  
La fase II, que s'ha d'executar en el primer i segon any després de l'acabament de la fase I referida, es concreta en la canalització que comprén els polígons industrials Casals i el Ratllat.  
- Pressupost del projecte presentat: 248.355,85 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i l'addenda presentats, en els terminis establits en les fases anteriorment descrites, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). De la mateixa manera, les instal·lacions s'hauran d'ajustar les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
2. El titular de l'esmentada instal·lació donarà compte de l'acabament de les obres al Servici Territorial d'Energia de València, a l'efecte de reconeixement, i es presentarà l'oportú certificat de direcció, subscrit pel tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven segons les disposicions legals vigents.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables, en particular la que afecta el barranc de la Martina i, en especial, les relatives a l'ordenació de territori i al medi ambient.  
La present resolució no es definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des del dia següent al de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P (16 bar  
MPB: 0,4 bar< P (4 bar  
MPA: 0,05 bar < P (0,4 bar  
(1) MOP= màxim pressió d'operació en bars  
València, 25 de gener de 2010.- El director general d'Energia: Antonio Cejalvo Lapeña.